Document ID: /roh_data/filtered/fineweb-2-filterrobots_roh.jsonl.gz/68073

Era l'autur da las ovras da Shakespeare forsa tuttina in Bergiagliot? I dat glieud che pretenda precis quai. Ils dus Bergiagliots Michelangelo Florio e ses fegl Johan sajan stads ils veritabels auturs da Hamlet, Romeo and Juliet etc.
Ensemen cun l'istoricra dal temp medieval Prisca Roth prenda Chatrina Gaudenz la tesa sut la marella. Latiers spetgan in pèr surpraisas: Il 15 e 16avel tschientaner era in temp da partenza e moviment en Bergaglia – in temp da vast orizont. Da quai èn er Silvia Rutigliano e Patrik Giovanoli persvas. Els dus vivan oz en il Grischun dal Sid e s'engaschan cun la gruppa «Florio-Soglio» per la conuschientscha da quel temp e ses umans.
Redacziun: Chatrina Gaudenz